jkorsvik/nowiki_second_scrape_merged huggingface dataset:
Assamiidae

Assamiidae er en gruppe av edderkoppdyr som tilhører ordenen vevkjerringer (Opiliones). 


== Utseende ==
Små til ganske store (kroppslengde 2-8 mm) vevkjerringer, vanligvis gule til rødbrune med svarte tegninger, noen har også hvite tegninger på oversiden. Beina er vanligvis lange.


== Levevis ==
Som vanlig for vevkjerringer lever de fleste artene på bakken. Noen små, blinde arter lever nede i jorda eller i huler.


== Utbredelse ==
Familien er utbredt i tropiske områder av den gamle verden. Det er særlig mange arter i Sentral-Afrika og India, men også tallrike i Australia og Ny-Guinea. Familien har fått navn etter Assam, der den første kjent arten ble beskrevet fra.


== Systematisk inndeling ==
De over 400 beskrevne artene blir fordelt på hele 250 slekter, men det er tvilsomt om denne sterke oppdelingen er nødvendig. Det er usikkert om de ulike underfamiliene representerer monofyletiske grupper.

Edderkoppdyr (Arachnida)
Vevkjerringer (Opiliones)
underorden Laniatores Thorell, 1876
gruppe (infraorden) Grassatores
overfamilie Assamioidea Sørensen
familie Assamiidae Sørensen, 1884
underfamilie Aburistinae Roewer, 1935
underfamilie Acacinae Roewer, 1935
underfamilie Assamiinae Sørensen, 1884- flest arter i India og Nepal
underfamilie Dampetrinae Sørensen, 1886- bare i Australia og Ny-Guinea
underfamilie Erecinae Roewer, 1935 – Sentral-Afrika
underfamilie Eupodaucheniinae Roewer, 1935
underfamilie Irumuinae Kauri, 1985- små, blinde, underjordiske arter
underfamilie Maruinae Roewer, 1935
underfamilie Mysoreinae Roewer, 1935
underfamilie Opcochininae Roewer, 1935
underfamilie Polycoryphinae Roewer, 1935
underfamilie Pungoicinae Roewer, 1935
underfamilie Selencinae Roewer, 1935
underfamilie Sidaminae Roewer, 1935 – Øst-Afrika
underfamilie Trionyxellinae Roewer, 1912 – for det meste India og Sri Lanka


== Kilder ==
Pinto-da-Rocha, R., Machado, G. og Giribet, G. (2007) : Harvestmen: the biology of Opiliones. Harvard University Press.


== Eksterne lenker ==
(en) Assamiidae i Encyclopedia of Life 
(en) Assamiidae i Global Biodiversity Information Facility 
(en) Assamiidae hos ITIS 
(en) Assamiidae hos NCBI 
(en) Kategori:Assamiidae – bilder, video eller lyd på Wikimedia Commons 
Assamiidae – detaljert informasjon på Wikispecies
Kareem S. Hamdi

Kareem Soultan Hamdi (født 1962) er en norsk ingeniør og forfatter av irakisk opphav. Han har utgitt flere bøker om norsk og arabisk språk og kultur.


== Forfatterskap ==
1999: Norsk grammatikk for arabisktalende, Aschehoug. ISBN 82-03-32498-3
2001: Norsk dagligtale for arabiskspråklige, eget forlag. ISBN 82-995920-0-3
2002: Arabistikk: Lær om arabistikk, eget forlag. ISBN 82-995920-1-1
2005: Arabistikk 2: Kultur og tradisjoner, eget forlag. ISBN 82-995920-3-8
2010: Arabisk lommeordbok (norsk-arabisk, arabisk norsk ordbok), Kunnskapsforlaget. ISBN 82-573-2058-7
2012: Jesus i arabiske kilder, eget forlag. ISBN 82-995920-5-5
2018: Jødedommen i arabiske kilder, eget forlag, ISBN 9788299592062
2021: Profetenes historier i Koranen og Bibelen, eget forlag, ISBN 978-82-995920-7-9


== Oversettelser ==
2011: Tore Janson: Arabisk versjon av boken Latin: Kulturen historien språket (oversatt fra svensk av Kareem S. Hamdi), eget forlag. ISBN 82-995920-4-8


== Referanser ==
Thomas Cappelen Malling

Johan Thomas Cappelen Malling (født 16. desember 1970 i Kongsvinger) er en norsk forfatter og filmregissør. Cappelen Malling ga i 2006 ut boken Ninjateknikk II. Usynlighet i strid 1978, som ble fremstilt som en militær feltmanual skrevet av den spiondømte diplomaten Arne Treholt i 1978. Treholt ble i 1985 dømt for spionasje og landsforræderi på vegne av Sovjetunionen og Irak. En film som er løst basert på denne boken kom ut høsten 2010 under navnet Kommandør Treholt & Ninjatroppen.
Til tross for at Cappelen Malling ikke hadde noen erfaring med filmindustrien fikk han i desember 2008 over ti millioner kroner i produksjonsstøtte fra Norsk filminstitutt for å lage en film basert på sin debutbok. I filmen, som hadde norgespremière den 13. august 2010, ble det presentert et parallelt univers hvor Arne Treholt leder en gruppe med ninjasoldater oppsatt av kong Olav V for å ta opp kampen mot Sovjetunionen. Arne Treholt gav angivelig sin tillatelse til både boken og filmen.


== Referanser ==


== Eksterne lenker ==
(en) Thomas Cappelen Malling på Internet Movie Database 
(sv) Thomas Cappelen Malling i Svensk Filmdatabas 
(da) Thomas Cappelen Malling på Scope 
(fr) Thomas Cappelen Malling på Allociné 
(en) Thomas Cappelen Malling på AllMovie 
(en) Thomas Cappelen Malling på AllMovie 
(en) Thomas Cappelen Malling hos The Movie Database
Smålenene bru

Smålenene bru eller Smaalenene bru er en 4-felts motorveibro på europavei 18 over Glomma mellom Spydeberg og Askim i Indre Østfold kommune.  Brua er en skråkabelbro og er et landemerke i regionen. Den ble åpnet 23. november 2010.. 
Anleggsfasen startet våren 2008 og den tyske entreprenøren Bilfinger Berger var hovedentreprenør for byggingen. Smålenene bru har en total lengde på 315 meter, og spissen på tårnet rager 88 meter over vannspeilet i Glomma. Brua er bygget som en skråkabelbro, der 14 kraftige kabler bærer brua. I kablene er det fra 43 til 83 vaiere, spennarmeringstau, og hvert enkelt vaier er beregnet til å tåle en belastning på 14,5 tonn. Kablene tar fra 620 tonn opptil 1200 tonn på den lengste. Fartsgrensen over brua er satt til 100 km/t.


== Utforming ==
Brua er utformet av arkitekten Yngve Aartun i firmaet PLAN Arkitekter. Lysdesignet er utført av lysdesigner Erik Selmer.


== Byggverket ==

Brua er konstruert av rådgivende ingeniører Johs Holt as.Bilfinger Berger ble valgt som entreprenør. Og etter en intensiv byggeperiode fra 2008 til høsten 2010 sto brua klar for åpning 23. november 2010


== Ny E18 ==

Brua er en del av E18 fra Krosby til Knapstad som er firefelts motorvei med veibredde på 20 meter. Kostnadene er beregnet til 1,3 milliarder kroner. Strekningen ble påbegynt høsten 2007 og ble offisielt åpnet 23. november 2010. Den nye E18 ligger på sørsiden av den gamle E18 fram til Knapstad. Vest for Krosby går veien i den 1050 meter lange Askimporten tunnel. Tunnelen går gjennom Romsåsen før den har sin åpning mot den nye Smålenene bru i vest.
E18 fra Krosby til Knapstad er en mindre del av utbyggingsprosjektet riksgrensen (Ørje)–Vinterbro (totalt 70 km). Gjennom indre Østfold er veien ferdigbygget med motorvei til Momarken og motortrafikkvei mot riksgrensen øst for Ørje. Strekningen Vinterbro–Retvedt har antatt byggestart i 2023.


== Se også ==
Askimporten


== Priser ==
Norsk Lyspris (2011)


== Referanser ==


== Eksterne lenker ==
Vegvesen.no – Smålenene bru bygget på 3 minutter
Vegvesen.no – Om delprosjektet Krosby-Knapstad
Det meteorologiske råd

Det meteorologiske råd (1975) var et norsk råd opprettet av Kirke- og undervisningsdepartementet med tolv sakkyndige som representerte brukerne.  Der satt blant andre Ragnhild Sundby 1975-81, og i det året (1981) uttalte rådet om såkalte 10-dagersmeldinger, at det var opptatt av at Norge ikke stiller seg utenfor det europeiske samarbeidet på dette område.
Oppstanden i Øvre Schlesien 1919–1921

Oppstanden i Øvre Schlesien 1919–1921 (tysk: Aufstände in Oberschlesien, polsk: Powstania śląskie) var en serie på tre bevæpnede opprør mot tysk styre blant polakker og polske innbyggere i Provinsen Øvre Schlesien fra 1919 til 1921. Opprørerne ønsket å bryte ut av Tyskland for å bli en del av den andre polske republikk, som var blitt etablert den 6. november 1918 i kjølvannet av første verdenskrig. 
Opprøret ble slått ned av Fristaten Preussen ved hjelp av frikorpsene Marinebrigade Ehrhardt og Frikorps Oberland. I strid med opprørernes forventninger, fikk de ingen støtte fra Polen, som på denne tiden var involvert i den polsk-sovjetiske krig. Konflikten førte likevel til at Oberschlesien ble delt, og i 1922 ble Ostoberschlesien ble avstått til Polen.
Forurensningsrådet

Forurensningsrådet (1. september 1984) ble etablert med hjemmel i Forurensningsloven av 13. mars 1981 som trådte i kraft 1. oktober 1983. Det var tilknyttet Statens forurensningstilsyn og hadde Ola H. Kveli som formann fra 1984-91, og Ragnhild Sundby var med. Man overtok en del av Røykskaderådets oppgaver.  Det ble nedlagt i 1991 sammen med Produktkontrollrådet.
Tyskie

Tyskie er en av de mest solgte ølmerkene i Polen med rundt 18% av det polske markedet. Tyskie eksporterer over hele verden. De viktigste merkevarene er Tyskie Gronie, en 5,6% blek lager, og Tyskie Książęce, en 5,7% blek lager.
Kompania Piwowarska (som på norsk betyr "Bryggeriselskapet") er et bryggeri etablert i Polen i 1999 som et resultat av sammenslåingen av to polske bryggerier eid av SABMiller, Lech-bryggeriet i Poznań og Tyskie Górny Śląsk bryggeri i Tychy. Selskapet eier også Dojlidy Brewery. De tre bryggeriene har en total kapasitet på 15,1 millioner hektoliter. SABMiller kjøpte en majoritetsandel i Lech og Tyskie i 1995.
Kompania Piwowarska kontrollerer i dag 45% av det polske ølmarkedet.


== Eksterne lenker ==
Offisielt nettsted 
(en) Tyskie beer – kategori av bilder, video eller lyd på Commons 
Øl i Krakow og polske øltradisjoner Krakowtips
Bruraskaret

Bruraskaret er det laveste punktet blant tindenålene som står langs toppen av Trollveggen i Romsdalen. Navnet «Bruraskaret» kommer av beliggenheten som et skar mellom toppene Brura og Brudgommen. Hele tinderekken kalles på folkemunne Brurefølget, etter fortellingen om trollene som var på vei fra bryllupsfest da de ble overrasket av soloppgangen, og omgjort til stein. «Brura» var høy tindenål (pinnakkel), minst 100 m høy, inntil den i 1941 (eller 1946) falt utfor Trollveggen og la en sky av steinstøv over dalen. Raset etterlot seg bare en liten spiss tindenål som lar seg bestige av klatrere (vanskelighetsgrad 4). De to pinnakklene «Brurjentene» (til venstre sett fra Romsdalen) står igjen og er litt høyere enn restene av Brura. «Brursveinan» står til høyre for skaret.En kan gå til Bruraskaret fra Stigrøra (øverst i Trollstigen). Turen hit går delvis på sti, men også gjennom mye ur og i sand- og steinskråninger. Mot slutten følges «Troll Highway», en tilrettelagt sti gjennom de bratte fjellskråningene.
Bruraskaret var et kjent hoppsted for basehopping, men etter flere ulykker ble all hopping med fallskjerm forbudt i Trollveggen i 1986. «Lov om forbud mot fallskjermhopping m.v. innenfor visse fjellområder» ble vedtatt 12. juni 1987 og trådte i kraft umiddelbart. «Forskrift om forbud mot fallskjermhopping m.v. i Trolltindene.» forbud er datert 12. juni 1987.


== Referanser ==


== Eksterne lenker ==
Turbeskrivelse Arkivert 7. april 2013 hos Wayback Machine.
Troll Highway

Troll Highway er en betegnelse på siste del av stien til Bruraskaret og videre mot Store Trolltinden i Romsdalen. Stien ble laget av lokale fjellfolk. En kommer hit fra Stigrøra ved toppen av Trollstigen.


== Eksterne lenker ==
Turbeskrivelse Arkivert 7. april 2013 hos Wayback Machine.
Abram Bezuijen

Abram Bezuijen (født 1966 i Ouddorp i Nederland) er en nederlandsk konsertorganist, kantor, komponist og orgelkonsulent. Han kom til Norge i 1992 som organist i Høyanger.


== Utdanning og arbeid ==
Etter musikkutdannelse fra Rotterdams Conservatorium i Nederland, hvor han studerte både piano og orgel og tok en bachelorgrad (med pedagogikk) tok han i 1991 solistdiplom (mastergrad) i orgelspill. Han studerte orgel hos sin far Siemon Bezuijen, og senere hos Arie J. Keijzer. Etter endt utdanning studerte han hos professor Harald Vogel i Tyskland.
Abram Bezuijen var organist/kantor i flere kirker i Nederland: Ouddorp (1976–1985) Stad aan ’t Haringvliet (1984–1992) Dirksland (1990–1992). Han kom til Norge i 1992 som organist i  i Høyanger (1992–1997). Fra 1997 har han vært i Haug kirke i Hokksund, hvor han er organist på Ahrend-orgelet (22 stemmer)
Bezuijen har gitt orgelkonserter i Øst- og Vest-Europa, i Russland og USA og spiller regelmessig med orkestre som Minsk Chamber Orchestra. Repertoaret hans spenner fra tidlig barokk til samtidsmusikk. 


== Priser ==
Abram Bezuijen har fått følgende priser: 

2002 – Lions kulturpris
2006 – Øvre Eiker kommunes kulturpris
2010 – Ildsjelprisen
2011 – Rotary – Paul Harris pris


== Innspillinger ==

Det er gitt ut 5 cd-plater med Abram Bezuijen. I tillegg er det gjort flere radioopptak for både nederlandsk radio og NRK.
Har har spilt inn alle Bachs orgelverker på Ahrend-orgelet i Haug kirke.
I 1997 spilte han inn en CD med Johann Sebastian Bachs Goldbergvariasjoner på Arp Schnitger-orgelet i Weener i Tyskland. Den fikk svært gode kritikker verden over.


== Kilder ==
Om Abram Bezuijen hos orgelkonsulent.no
Om Abram Bezuijen hos kirken.no
Hamborn

Hamborn er en bykrets i den kretsfrie byen Duisburg i Nordrhein-Westfalen. Den omfatter bydelene Alt-Hamborn, Marxloh, Neumühl, Obermarxloh og Röttgersbach, og har et areal på 20,84 km². Bykretsen har 71.309 innbyggere (31. desember 2009)
Før sammenslåingen med bykretsen Duisburg i 1929 til Duisburg-Hamborn, var Hamborn en selvstendig bykrets.
Ministeriet for folkevelferd

Ministeriet for folkevelferd var et departement som eksisterte i Fristaten Preussen etter novemberrevolusjonen, fra 1919 til 1932.
Ministeriet hadde oppgavene til et sosialdepartement. De økonomiske problemene til Fristaten Preussen under den store depresjonen, førte til at departementet ble oppløst etter Preußenschlag i 1932.
Marty Robbins

Marty Robbins (født Martin David Robinson 26. september 1925 i Glendale, Arizona, død 8. desember 1982 i Nashville, Tennessee) var en  amerikansk country and western-sanger (singer/songwriter) og multi-instrumentalist, blant annet kjent for låta El Paso.
Marty Robbins ble født i Glendale, en forstad til Phoenix i Maricopa County, Arizona. Foreldrene hadde ti barn og faren spilte munnspill, men han var alkoholiker og ble skilt fra kona i 1937. Mora var datter av «Texas» Bob Heckle, en tidligere omreisende medisinselger som fortalte Marty historier om cowboyer og livet som omreisende showmann i medisiner.
Marty forlot familien da han var 17 år og i 1943 gikk han inn i marinen, der han lærte seg å spille gitar, skrive låter og å like Hawaiimusikk. Etter at andre verdenskrig endte i 1945 og han ble dimittert fra det militære i 1947 begynte Robbins å spille og synge på lokale steder i Phoenix. Han fikk sin første platekontrakt med Columbia Records i 1951. Tidlig i 1952 ga han ut sin første singel; «Love Me or Leave Me Alone». Hverken den eller oppfølgeren, «Crying 'Cause I Love You», ble noen suksess. Gjennomslaget som artist kom i januar 1953 med låten «I'll Go On Alone», og hans største hit, låten «El Paso», lå på toppen av listene i 1959/1960.
Marty Robbins ble valgt inn i Country Music Hall of Fame i oktober 1982, samme året som han døde som følge av et hjerteinfarkt (hans tredje). I løpet av sin karriere hadde Robbins 94 låter som nådde opp på countrylistene.
Marty Robbins utviklet hjertesykdom tidlig i livet. Etter sitt tredje hjerteattakk, 2. desember 1982, gjennomgikk han koronar bypassoperasjon. Han kom seg aldri igjen og døde seks dager senere, den 8. desember, på St. Thomas Hospital i Nashville. Han ble 57 år gammel.


== Diskografi ==
Studioalbum

Singler (utvalg)

Topp 10 på Billboard Hot 100


== Referanser ==


== Eksterne lenker ==

Offisielt nettsted 
(en) Marty Robbins – kategori av bilder, video eller lyd på Commons 
(en) Marty Robbins på Internet Movie Database 
(sv) Marty Robbins i Svensk Filmdatabas 
(en) Marty Robbins på AllMovie 
(en) Marty Robbins hos The Movie Database 
(en) Marty Robbins på Apple Music 
(en) Marty Robbins på Discogs 
(en) Marty Robbins på MusicBrainz 
(en) Marty Robbins på Spotify 
(en) Marty Robbins på Songkick 
(en) Marty Robbins på Last.fm 
(en) Marty Robbins på AllMusic 
Marty Robbins på Facebook 
Marty Robbins på Myspace 
(en) Marty Robbins – racing-reference.info 
Marty Robbins ved Country Music Hall of Fame
Marty Robbins ved Western Music Association
Marty Robbins ved Nashville Songwriters Hall of Fame
Marty Robbins-biografi av Hank Davis
Marty Robbins av Gaylen Duskey Arkivert 31. desember 2012 hos Wayback Machine. i NASCAR
Gao Yuanyuan

Gao Yuanyuan (kinesisk: 高圆圆, pinyin: Gáo Yuányuán, født 5. oktober 1975 i Beijing i Folkerepublikken Kina) er en kinesisk skuespiller. 
Hun begynte som aktør i reklamefilmer, og kom inn i spillefilmindustrien i 1997, og ble snart etter populær i fjernsynsserier. 


== Referanser ==


== Eksterne lenker ==
Offisielt nettsted 
(en) Gao Yuanyuan – kategori av bilder, video eller lyd på Commons 
(en) Gao Yuanyuan på Internet Movie Database 
(fr) Gao Yuanyuan på Allociné 
(en) Gao Yuanyuan på AllMovie 
(en) Gao Yuanyuan hos The Movie Database
Zhang Jingchu

Zhang Jingchu (kinesisk: 张静初, pinyin: Zhāng Jìngchū; født 2. februar 1977 i Yong'an i provinsen Fujian i Folkerepublikken Kina) er en kinesisk skuespillerinne.
Hun tok skuespillerutdannelse i Beijing, med slutteskamen i 1997. Hun fikk internasjonalt gjennombrudd i 2005.
Har vært med i Rush Hour


== Referanser ==


== Eksterne lenker ==
(en) Zhang Jingchu på Internet Movie Database 
(sv) Zhang Jingchu i Svensk Filmdatabas 
(da) Zhang Jingchu på Filmdatabasen 
(da) Zhang Jingchu på Filmdatabasen 
(da) Zhang Jingchu på Scope 
(fr) Zhang Jingchu på Allociné 
(en) Zhang Jingchu på AllMovie 
(en) Zhang Jingchu hos The Movie Database
Lin Peng

Lin Peng (kinesisk: 林鹏, født 25. oktober 1986 i Dalian i Folkerepublikken Kina) er en kinesisk skuespillerinne. Hun fullførte sin dramautdannelse i 2009, og har deltatt under åpningsseremonien til de olympiske leker i Beijing 2008 og i filmer etter sin slutteksamen.


== Eksterne lenker ==
(en) Lin Peng på Internet Movie Database 
(en) Lin Peng hos The Movie Database
Dag Coward

Dag James Major Coward (født 1910 i Kristiansand, død 20. mai 2000) var en norsk professor i bedriftsøkonomi.  Statsøkonomisk eksamen i 1931, Dr.philos 1954 med doktorgradsavhandlingen "Økonomisk risiko og usikkerhet". 1939 stipendiat ved Norges Handelshøyskole. Utnevnt til professor i bedriftsøkonomi ved NHH 29. oktober 1954. Coward var også rektor ved samme institusjon fra 1964 til 1972.


== Familie ==
Slekten Coward er av engelsk opprinnelse og kom til Norge på slutten av 1700-tallet. Navnets opprinnelse er cowherd som betyr «kuhyrde». Norsk uttale er /kåvard/.


== Referanser ==


== Eksterne lenker ==
Artikkel om Coward av Carl Julius Norstrøm på Magma.no 2003
Yu Nan

Yu Nan (kinesisk: 余男, pinyin: Yú Nán; født 5. september 1978 i Dalian i Liaoning i Folkerepublikken Kina) er en kinesisk skuespillerinne.
Hun behersker foruten kinesisk også engelsk og fransk, og spiller derfor også i filmer på disse språk.


== Referanser ==


== Eksterne lenker ==
(en) Yu Nan – kategori av bilder, video eller lyd på Commons 
(en) Yu Nan på Internet Movie Database 
(sv) Yu Nan i Svensk Filmdatabas 
(da) Yu Nan på Filmdatabasen 
(da) Yu Nan på Scope 
(fr) Yu Nan på Allociné 
(en) Yu Nan på AllMovie 
(en) Yu Nan hos The Movie Database
Mayurdwajsinhji Meghrajji III av Dhrangadhra-Halvad

Meghrajji III av Dhrangadhra-Halvad (født 3. mars 1923, død 1. august 2010 i Dhrangadhra) var en indisk fyrste. Han var den siste regjerende maharaja av Dhrangadhra-Halvad, en snaut 3 000 km² stor, trettenskudds fyrstestat med omkring 250 000 innbyggere beliggende i den nåværende indiske delstaten Gujarat.
Meghrajji tilhørte Jhaladynastiet. Han fikk sin utdannelse ved hoffet før han som tiåring i 1933 ble sendt til Storbritannia for å gå på kostskole, det meste av tiden ved Haileybury and Imperial Service College. I 1939 vendte han tilbake til India og fortsatte sin utdannelse ved St. Joseph's Academy i Dehradun og Shri Shivaji Preparatory Military School i Pune.Meghrajji overtok i 1942 tronen etter sin far og gikk etter dette i gang med modernisering av staten. Blant reformene han innførte var obligatorisk offentlig grunnskoleutdanning, lokalt selvstyre, kvinners rett til å eie eiendom og gjengifte, samt opphevelse av segregasjon for dalitene.Da India gikk mot selvstendighet fikk Meghrajji satt igjennom sammenslutning av Dhrangadhra-Halvad med det omliggende Saurashtra. I årene 1945 til 1947 var ha medlem av Fyrsterådet. Ved å undertegne visekonge Mountbattens «tiltredelsesinstrumentet» la han grunnen for innlemmelse av sin egen stat i det selvstendige India og ga dermed også avkall på sin egen makt som fyrste av Dhrangadhra-Halvad. Meghrajji ble imidlertid viseguvernør i Saurashtra, var medlem av Indias grunnlovgivende forsamling og fikk andre sentrale posisjoner før han reiste til Storbritannia for å studere.I 1952 påbegynte han studier ved Christ Church ved Universitetet i Oxford, der han nøt godt av vennskapet med den kjente historikeren Hugh Trevor-Roper. Han studerte filosofi og antropologi og oppnådde graden Bachelor of Letters.I 1967 ble han innvalgt i delstatsforsamlingen i Gujarat. Samme år ble han valgt til Lok Sabha, det folkevalgte underhuset i Indias nasjonalforsamling. Han kjempet der blant annet for rettighetene til Indias tidligere regjerende fyrster, en kamp han tapte. Meghrajji satt som parlamentsmedlem til 1971. Han gikk deretter ut av politikken og viet seg til akademiske sysler.
Meghrajji ble i 1947 utnevnt til ridderkommandør av Den indiske imperieordenen. Etter at India ble selvstendig samme år ble det ikke foretatt flere utnevnelser til denne ordenen og Meghrajji ble ordenens lengstlevende medlem. Han mottok Kong Georg VIs kroningsmedalje (1937), Den indiske uavhengighetsmedaljen (1947) og Dronning Elizabeth IIs kroningsmedalje (1953). Meghrajji var Fellow av Royal Asiatic Society of Great Britain and Ireland, Royal Anthropological Institute of Great Britain and Ireland og Royal Historical Society.


== Referanser ==
Bérenger Frédol

Bérenger Fredol kan vise til

Bérenger Fredol den eldre, biskop av Béziers i Frankrike, kreert til kardinal i 1305.
Bérenger Fredol den yngre, biskop av Béziers i Frankrike, kreert til kardinal i 1312.
Keenen Ivory Wayans

Keenen Ivory Wayans (født 8. juni 1958 i Harlem i New York City) er en amerikansk skuespiller, komiker, regissør og forfatter. Wayans er aller mest kjent som vert og skaperen av komedieserien In Living Color, der kjente skuespillere som Jim Carrey, Jamie Foxx og Tommy Davidson har vært med i. Wayans er direktør og en av skaperne av film-serien Scary Movie. Dette er den mest innbringende filmen som noensinne er blitt regissert av en afrikansk-amerikansk regissør.


== Tidlig liv og utdanning ==
Wayans ble født i New York City som sønn av Elvira, en husmor og sosialarbeider, og Howell Wayans, som var mellomleder på et supermarked. Han har fem søstre, Elvira, Vonnie, Nadia, Kim, Diedre og fire brødre. En av brødrene hans er Damon Wayans Kyle som også jobber som skuespiller og forfatter. Keenens foreldre var fromme medlemmer av Jehovas vitner. Wayans ble uteksaminert fra Tuskegee University, som han droppet ut fra det siste året for å bli komiker. Det var på universitetet at han ble medlem av Alpha Phi Alpha som er det første greske brorskapet, som ble etablert for afrikansk-amerikanere. Wayans er vegetarianer og en støttespiller for dyrevernsorganisasjonen PETA som arbeider for dyrs rettigheter. 


== Filmografi ==


== Referanser ==


== Eksterne lenker ==
(en) Keenen Ivory Wayans på Internet Movie Database 
(sv) Keenen Ivory Wayans i Svensk Filmdatabas 
(da) Keenen Ivory Wayans på Filmdatabasen 
(da) Keenen Ivory Wayans på Scope 
(fr) Keenen Ivory Wayans på Allociné 
(en) Keenen Ivory Wayans på AllMovie 
(en) Keenen Ivory Wayans hos Rotten Tomatoes 
(en) Keenen Ivory Wayans hos The Movie Database 
Keenen Ivory Wayans intervjuvideo hos Archive of American Television
Maharaja

Maharaja (også skrevet maharajah) er en indisk fyrstetittel. Ordet kommer fra hindi og er sammensatt av  maha, som betyr stor, og raja, som betyr fyrste eller konge. Titlene maharana, maharao og maharaol er varianter med samme betydning som maharaja. Den tilsvarende tittel for regjerende fyrstinner er maharani. Samme tittel benyttes om en maharajas ektefelle. Sønn av en maharaja kalles maharajakumar, mens en datter kalles maharajakumari.
Tittelen maharaja ble benyttet om fyrster som regjerte de mange fyrstestatene som fantes i India i tiden før selvstendigheten i 1947. De fleste av de omkring 600 fyrstene bar tittelen maharaja eller raja. Tittelen ble særlig anvendt i de tilfeller fyrsten var hindu. Muslimske herskere kunne blant annet bære tittelen nawab.


== Referanser ==